Elling Carlsen
Store norske leksikon,Historie,Norsk og nordisk historie,Norges historie,Norges historie generelt,Norsk polarhistorie
Elling Carlsen var en norsk ishavsskipper. I 1863 ble han den første som seilte rundt Svalbard, og i 1868 som en av de første inn i Karahavet. I 1871 fant han Willem Barents' vinterhytte på Novaja Zemlja. Den stod urørt slik den var blitt forlatt i 1597. Funnet vakte oppsikt, og Carlsens samlinger befinner seg nå dels i Rijksmuseum i Amsterdam og dels i Tromsø Museum.
Årene 1872–1874 var Carlsen islos på den østerrikske «Tegethoff»-ekspedisjon som gjenoppdaget Semlja Frantsa Iosifa (Frans Josef Land). Fartøyet frøs fast i isen og måtte forlates, og ekspedisjonen tok seg hjem under dramatiske omstendigheter.Han utgav Optegnelser fra den østerrigsk-ungarske polarexpedition (1875). Les mer i Store norske leksikon Elling Carlsen i Norsk biografisk leksikon oppdagelsesreiser ekspedisjoner i Arktis Litteratur Vorren, Tore O.: To menn i isen : fra ishavsskippernes historie, 1993, isbn 82-05-20962-6, Finn boken